Universiteitsbeurs kan joune wees | Netwerk24
Universiteitsbeurs kan joune wees
Aansoeke vir een van die omvattendste en waardevolste universiteitsbeurse sluit 17 Augustus. Die Allan Gray Fellowship bied vir eerste- en tweedejaarstudente die geleentheid om die beurs te wen. Dié genootskap betaal al die kostes van die studente se kursus insluitend universiteitsgelde, behuising, boeke, akademiese fasilitering en maandelikse sakgeld sou die kandidaat aanvaar word.
Die organisasie se hoofdoel is finansiële bystand en persoonlike en entrepreneuriese groei. Dit bied ook akademiese bystand en toegang tot ’n entrepreneurs- en persoonlike ontwikkelingsprogram gepaard met mentorskap van sakemense en die organisasie se belangegroepe. Kandidate kan ook aansoek doen om finansiering vir nagraadse studies.
Om vir keuring oorweeg te word, moet albei jaargroepe ’n akademiese gemiddelde van 65% behaal het vir verlede jaar en dié jaar se Junie-eksamens.
Eerstejaarstudente moet 21 jaar of jonger wees wanneer hulle aansoek doen en tweedejaarstudente moet 23 jaar of jonger wees.
Besoek gerus hul webtuiste by allangrayorbis.microsoftcrmportals.com.